
Előterjesztést készítette: dr. Tóth Krisztina jegyző
Előterjesztést jóváhagyta: -
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének
2018. január 25-én tartandó munkaterv szerinti ülésére

12. napirendhez

Tárgy:
Napelelmpark telepítésével kapcsolatos településrendezési eljárás megindítása
Tisztelt Képviselő-testület!
Mint ismeretes az MVM Hungarowind Szélerőmű Üzemeltető Kft. azzal kereste meg önkormányzatunkat, hogy egy 0,5 MW körüli névleges teljesítőképességű napelemes kiserőművet létesítenének településünkön. Ehhez a csillagda melletti területünket találták legalkalmasabbnak, ahol e célból már kialakításra került a 0431/9 hrsz.-ú 1,5 ha-os földrészlet. 

Viszont a tavaly lezajlott településrendezési eljárásunkba akkor már nem lehetett beilleszteni a szükséges övezeti módosítást, ezért a megkötendő együttműködési megállapodásban 2018. április 30-ai határidővel vállaltuk, hogy ún. egyszerűsített településrendezési eljárás keretében soroljuk át a területet különleges, beépítésre nem szánt, a kutatásfejlesztésre, a megújuló energiaforrások hasznosításának céljára szolgáló övezetbe. 
Ezzel kapcsolatosan megkerestük a rendezési tervünk módosítását végző PESTTERV Kft., amely 920.000 Ft+áfa díj ellenében vállalta a tervek elkészítését és az eljárás lebonyolítását. A költségeket az együttműködési megállapodás alapján a beruházó megtéríti.

Ennek alapján javasolom a PESTTERV Kft. megbízását és az eljárás megindítását. 

Kérem az előterjesztés szíves megtárgyalását, és döntésük meghozatalát.

…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete 

1./ Sülysáp város településrendezési eszközeinek a Sülysáp 0431/9 hrsz.-ú területet érintő módosításához szükséges tervek elkészítésével és a jóváhagyásukhoz szükséges egyszerűsített településrendezési eljárás bonyolításával ajánlata alapján a Pestterv Kft.-t (székhelye: 1085 Budapest, Kőfaragó u. 9.) bízza meg 920.000 Ft+áfa díj ellenében,

2./ felhatalmazza a polgármestert a szükséges intézkedések megtételére, a tervezési szerződés aláírására.





Határidő: 2018. január 31.
Felelős: polgármester
…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rend. 16. § (1) b) pontja alapján

1./ a Sülysáp 0431/9 hrsz.-ú területre vonatkozóan kezdeményezi Sülysáp város hatályos településszerkezeti tervének, valamint Helyi Építési Szabályzatának és a mellékletét képező szabályozási tervének módosítását,
2./ rögzíti, hogy az érintett településrendezési eszközök módosításának egyeztetési eljárása a Korm. rend. 41. §-a szerinti egyszerűsített eljárásban történik,
3./ felkéri és felhatalmazza a polgármestert a szükséges intézkedések megtételére.
Határidő: azonnal, majd folyamatos

Felelős: polgármester
Sülysáp, 2018. január 18.

Horinka László s.k.

